De overtagne sporvogne blev til at begynde med placeret i Blegdamsvej Remise i 1965. Remisen var nedlagt som driftsremise men blev stadig benyttet som depot af Københavns Sporveje. I 1966 blev vognene flyttet til [[Svanemøllehallen|Svanemøllen Remise]], hvor man fik mulighed for at arbejde på dem. Som den første [[Restaurering|restaureredes]] KS 437, så den kom til at se ud som i 1938, hvor de gamle københavnske motorvogne fik [[blinklys]] men stadig havde [[staffering]]er.<ref name="Svanemøllen 1">''Sporvejshistorisk Selskab i Svanemøllen Remise 1. del'' af Svend Christensen. BYtrafik 4/2012, s. 165-170.</ref> Arbejdet med den krævede dog næsten to års fritidsarbejde, da de aktive medlemmer først skulle lære, hvordan man bar sig ad.<ref>''Arbejdet i Svanemøllen'', BYtrafik 1/1971, s. 6.</ref>
Bygninger,_konstruktioner_og_anlæg